औराकी/माउंट कुक नेशनल पार्क () न्यूजीलैंड के साउथ आइलैंड (दक्खिनी दीप) में मौजूद कस्बा ट्वीजे के लगे स्थित बाटे। औराकी/माउंट कुक, जवन की न्यूजीलैंड के सबसे ऊँच परबत हवे आ माउंट कुक विलेज एही पार्क के अंदर मौजूद बाड़ें। एह इलाका के सरकारी तौर पर अक्टूबर 1953 में राष्ट्रीय पार्क के रूप में अधिसूचित कइल गइल रहे आ एह में कुछ अइसन संरक्षण क्षेत्र (रिजर्व) बाड़ें जिनहन में से कुछ के स्थापना त 1887 में हो गइल रहे ताकि इलाका के महत्व वाली बनस्पति आ लैंडस्केप के बचावल जा सके।